Toate şcolile şi grădiniţele din Sectorul 5 vor fi închise luni pentru dezinsecţie, astfel că Ministerul Educaţiei a decis suspendarea cursurilor.
Închise vor fi 55 de instituții de învăţământ, 9 licee, 25 de școli, 20 de grădinițe și o școală specială în dată de 25 martie, adică luni, de Bună Vestire.
Se vor face două dezinsecţii, una mâine seară, după ce copiii şi profesorii vor elibera clădirile, și încă una duminică. E nevoie de 36 până la 48 de ore pentru a aerisi și a curăţa spațiile până când școlile să fie din nou deschise.
Directorii spun că s-au făcut deja trei dezinsecţii. Azi, primarul Sectorului 5 a cerut ministrului Educației aprobare pentru curățenie în toate școlile pentru a-i feri pe copii de orice eventual pericol.